อาจเป็นเรื่องเหลือเชื่อ แต่ตอนนี้
มีผู้หญิงถึง 300 ล้านคนทั่วโลก กำลังประสบกับสิ่งเดียวกันอยู่
นั่นก็คือ ประจำเดือน
รอบเดือนที่มาเป็นวัฎจักร และทำให้เกิดประจำเดือน
คือเรื่องจริงที่ผู้หญิงส่วนใหญ่บนโลก จะต้องเผชิญกับมันในชั่วชีวิตหนึ่ง
แต่ทำไมวัฎจักรเช่นนี้จึงถือเป็นเรื่องปกติ
และอะไรที่ทำให้มันถึงต้องเป็นวัฏจักร
ช่วงรอบเดือน จะมีช่วงอยู่ระหว่างสองถึงเจ็ดวัน
โดยเกิดเป็นรอบครั้งหนึ่งทุก ๆ 28 วัน
ระบบทั้งหมดนี้เกิดขึ้นซ้ำ ๆ
ประมาณ 450 ครั้ง ชั่วทั้งชีวิตของผู้หญิงคนหนึ่ง
สาเหตุเบื้องหลังนั้น คือการควบคุมด้วยฮอร์โมน
ที่ปรับการทำงานภายในร่างกายของเรา อย่างละเอียด
ในการทำให้ประจำเดือนมาหรือหยุด ภายใน 28 วันนั้น
กลไกภายในร่ายกายนี้รวมถึงรังไข่ทั้งสองข้าง
ซึ่งเป็นที่เก็บถุงไข่ขนาดเล็กเป็นพัน ๆ ถุง เรียกว่า ฟอลลิเคิล
แต่ละฟอลิเคิลนั้นจะมีโอโอไซต์หนึ่งเซลล์ ซึ่งคือเซลล์ไข่ที่ยังไม่ได้รับการปฏิสนธิ
เมื่อถึงวัยเจริญพันธุ์ รังไข่จะมีเซลล์ไข่ อยู่มากกว่า 400 เซลล์
แต่จะถูกปล่อยออกมา ได้เพียงเดือนละเซลล์เท่านั้น
ซึ่งจะทำให้เกิดการตั้งครรภ์ หรือประจำเดือน
ต่อไปนี้คือวัฎจักรของการมีประจำเดือน
ในแต่ละเดือนเมื่อถึงวัยเจริญพันธุ์
ต่อมใต้สมองที่ผลิตฮอร์โมน
จะเริ่มปล่อยฮอร์โมนสองชนิด เข้าสู่กระแสเลือด
ได้แก่ ฮอร์โมนกระตุ้นฟอลลิเคิล (FSH) และฮอร์โมนลูติไนซิง (LH)
เมื่อฮอร์โมนเหล่านี้เข้าไปถึงรังไข่
พวกมันจะกระตุ้นภายในเซลล์ไข่ ให้เจริญเติบโตจนสมบูรณ์
ฟอลลิเคิลจะตอบสนอง โดยการผลิตเอสโตรเจนออกมา
เซลล์ไข่จะเติบโต และระดับเอสโตรเจนจะเพิ่มสูงสุด
ซึ่งจะยับยั้งการผลิต FSH
และบอกให้ต่อมใต้สมอง หลั่ง LH ให้ออกมามากขึ้น
นั่นทำให้เซลล์ไข่ที่เจริญจนสมบูรณ์ที่สุด จากรังไข่ข้างหนึ่ง
หลุดออกจากฟอลลิเคิล และปะทุผ่านผนังรังไข่ออกมา
ปรากฏการณ์นี้เรียกว่า การตกไข่
และมันมักจะเกิดขึ้นในช่วง สิบถึงสิบหกวันก่อนเริ่มมีประจำเดือน
เซลล์ไข่ขนาดเล็กนี้จะเคลื่อนที่ ไปตามท่อนำไข่
การตั้งครรภ์จะเกิดขึ้นก็ต่อเมื่อ ไข่ได้รับการปฏิสนธิโดยเซลล์สเปิร์ม
ภายใน 24 ชั่วโมงต่อมา
ไม่เช่นนั้นแล้ว เซลล์ไข่ก็จะหลุดออก ไปยังปลายทางอีกข้างหนึ่ง
และในเดือนนั้น โอกาสการตั้งครรภ์ก็จะหมดลง
ในขณะเดียวกัน ฟอลลิเคิลที่ตอนนี้ว่างอยู่ ก็จะเริ่มปลดปล่อยฮอร์โมนโปรเจสเตอร์โรน
ซึ่งเป็นฮอร์โมนอีกชนิด ที่บอกให้ชั้นผนังของมดลูก
สูบฉีดเลือดและสารอาหาร
เพื่อเตรียมพร้อมสำหรับเซลล์ไข่ที่ได้รับ การปฏิสนธิซึ่งอาจฝังตัวและเจริญเติบโต
แต่ถ้าเซลล์ไข่ไม่ฝังตัว
สองสามวันถัดมา ระดับโปรเจสเตอโรน และเอสโตรเจนในร่างกายก็จะลดลง
ซึ่งหมายความว่า เยื่อบุโพรงมดลูก หยุดเจริญและเริ่มที่จะสลายตัว
จนในที่สุดจะหลุดลอกออกไป
เลือดและเนื้อเยื่อที่ออกมาจากตัวเรา จะกลายเป็นประจำเดือนนั่นเอง
อาจใช้เวลาถึงหนึ่งสัปดาห์ เยื่อบุมดลูกจึงจะถูกกำจัดออกไปหมด
หลังจากนั้นวัฏจักรรอบเดือนก็จะเริ่มขึ้นอีกครั้ง
ไม่นานหลังจากนั้น รังไข่ก็เริ่มผลิตฮอร์โมนแอสโตรเจนอีกครั้ง
และผนังมดลูกก็เริ่มหนาตัวขึ้น
เตรียมพร้อมที่จะรับเซลล์ไข่ ที่ได้รับการปฏิสนธิ
หรือหลุดลอกออกไป
ฮอร์โมนควบคุมกิจกรรมเหล่านี้อย่างต่อเนื่อง
โดยการหมุนเวียนในปริมาณที่พอดิบพอดี และถูกส่งออกมาในในเวลาที่เหมาะสม
วัฏจักรนี้ที่หมุนไปเรื่อย ๆ
เปลี่ยนแปลงไปในแต่ละวันและ แต่ละสัปดาห์ตามกำหนดของมัน
ไปสู่ภาวะการตั้งครรภ์หรือการมีประจำเดือน
ถึงแม้จะดูเหมือนว่าวัฏจักรนี้ จะเป็นไปตามกำหนดเวลา
แต่มันก็อาจมีโอกาสที่จะแตกต่างไปจากนี้ได้
ผู้หญิงและร่างกายของพวกเธอนั้น มีความเป็นเอกลักษณ์
วัฏจักร ของการมีประจำเดือนเกิดขึ้น ในเวลาที่แตกต่างกันของแต่ละเดือน
การตกไข่เกิดขึ้น ณ จุดในวัฏจักร การมีประจำเดือนที่แตกต่างกัน
และการมีรอบเดือนบางครั้ง อาจยาวนานกว่าครั้งอื่น ๆ
การเริ่มมีและหมดประจำเดือน ก็เกิดขึ้นในช่วงอายุที่แตกต่างกัน
ของผู้หญิงแต่ละคนได้เช่นกัน
ในอีกแง่หนึ่ง ความแตกต่างของการมีรอบเดือน ถือเป็นเรื่องปกติ
การพยายามเข้าใจในความแตกต่าง และการเรียนรู้ถึงวัฏจักรรอบเดือนนี้
จะช่วยส่งเสริมสนับสนุนผู้หญิง
เป็นการให้เครื่องมือในการทำความเข้าใจ และรู้จักดูแลร่างกายของพวกเธอเอง
ด้วยวิธีการนี้ พวกเธอจะสามารถใช้วัฏจักรเล็ก ๆ นี้
เป็นส่วนหนึ่งของวัฏจักรที่ยิ่งใหญ่ในชีวิตต่อไป